กระบะวิ่งฝ่าสายฝน ลื่นตกถนน ชนอัดเสาไฟฟ้า ตาย 1 เจ็บ 5 ราย
กระบะวิ่งฝ่าสายฝน มุ่งหน้ากลับบ้าน เกิดเสียหลักลื่นลงข้างทาง พุ่งชนเสาไฟฟ้าแรงสูงสนั่น เจ็บระนาว 5 คน เสียชีวิต 1 คาซากรถเมื่อเวลา 00.10 น. วันที่ 4 มี.ค.63 พ.ต.ท.อนันต์ ธรรมอัน สว.(สอบสวน) สภ.เมืองพิษณุโลก รับแจ้งมีอุบัติเหตุรถกระบะเสียหลักพุ่งชนเสาไฟฟ้าข้างทาง มีผู้เสียชีวิตและบาดเจ็บหลายราย บนถนนเส้นพิษณุโลก-สุโขทัย (ฝั่งขาออก) ใกล้เคียงร้านพงษ์เพ็ชรเมทัลชีท 4 หมู่ 11 ต.บ้านกร่าง อ.เมือง จ.พิษณุโลก จึงรุดไปตรวจสอบ พร้อมแพทย์เวร รพ.มหาวิทยาลัยนเรศวร และเจ้าหน้าที่หน่วยกู้ภัยมูลนิธิประสาทบุญสถานที่เกิดเหตุพบรถกระบะยี่ห้อโตโยต้า รุ่นวีโก้ แบบแคป 2 ประตู สีบรอนซ์-เงิน ทะเบียน ฒอ 5743 กทม. อัดติดอยู่กับเสาไฟฟ้าแรงสูงเสียหายพังยับเยิน นอกจากนี้ยังพบผู้บาดเจ็บภายในรถ เป็นหญิงทั้งหมด 6 ราย นอนร้องครวญครางด้วยความเจ็บปวด มีบาดแผลถลอกฟกช้ำตามร่างกายหลายแห่ง นอกจากนี้ผู้บาดเจ็บเป็นหญิงวัยกลางคน ทนพิษบาดแผลไม่ไหวเสียชีวิตอยู่ที่เบาะหลัง กู้ภัยเร่งให้การช่วยเหลือคนเจ็บรายอื่นเพื่อนำตัวออกจากซากรถ ก่อนรีบนำตัวทั้งหมดส่งโรงพยาบาลจากการสอบสวนเบื้องต้นทราบว่า รถกระบะคันดังกล่าวขับโดยสารมาด้วยกัน 6 คน ซึ่งเป็นผู้หญิงทั้งหมด ได้เดินทางกลับจากทำธุระที่ กทม. กำลังมุ่งหน้าไปยังบ้านพักที่ อ.กงไกรลาศ จ.สุโขทัย แต่ระหว่างทางมีฝนตกลงมาอย่างหนัก จึงทำให้รถเกิดเสียหลักลื่นพุ่งลงข้างทาง ไปชนกับเสาไฟแรงสูงเสียงดังสนั่น ทำให้มีผู้บาดเจ็บและเสียชีวิตดังกล่าว เบื้องตำรวจจะเร่งสอบสวนหาสาเหตุที่แท้จริง เพื่อดำเนินการตามขั้นตอนกฎหมายต่อไป
กระบะวิ่งฝ่าสายฝน มุ่งหน้ากลับบ้าน เกิดเสียหลักลื่นลงข้างทาง พุ่งชนเสาไฟฟ้าแรงสูงสนั่น เจ็บระนาว 5 คน เสียชีวิต 1 คาซากรถ 
กระบะลื่นตกถนน,รถเสียหลัก,กระบะชนเสาไฟฟ้า,รถชน,อุบัติเหตุ,ข่าวทั่วไป